PSL บวก 3% คาดธุรกิจปี 62 สดใส รับอานิสงส์อุตสาหกรรมฯโตเด่น
PSL บวก 3% คาดธุรกิจปี 62 สดใส รับอานิสงส์อุตสาหกรรมฯโตเด่น โดย ณ เวลา 15.34 น. อยู่ที่ 11 บาท บวก 0.30 บาท หรือ 2.80% สูงสุดที่ 11.10 บาท ต่ำสุดที่ 10.70 บาท ด้วยมูลค่าซื้อขาย 13.34 ล้านบาท
19 พ.ย. 2561

ผู้สื่อข่าวรายงานว่า ราคาหุ้น บริษัท พรีเชียส ชิพปิ้ง จำกัด (มหาชน) หรือ PSL ล่าสุด ณ เวลา 15.34 น. อยู่ที่ 11 บาท บวก 0.30 บาท หรือ 2.80% สูงสุดที่ 11.10 บาท ต่ำสุดที่ 10.70 บาท ด้วยมูลค่าซื้อขาย 13.34 ล้านบาท

นายคาลิด มอยนูดดิน ฮาชิม กรรมการผู้จัดการ PSL เปิดเผยว่า บริษัทคาดว่าแนวโน้มธุรกิจในปี 62 มีโอกาสเติบโตมากว่าช่วงปี 61 เนื่องจากภาพรวมของอุตสาหกรรมการขนส่งทางเรือมีแนวโน้มที่จะเติบโตจากความต้องการสินค้าที่มีมากขึ้นอย่างต่อเนื่อง และเพิ่มขึ้นจากการขยายตัวของเศรษฐกิจทั่วโลก ขณะที่การต่อเรือใหม่คาดว่าจะเข้าสู่ระบบน้อยลง จึงทำให้จำนวนเรือในอุตสาหกรรมเข้าสู่ความสมดุลมากขึ้น เพียงพอที่จะรองรับความต้องการของการขนส่งได้
อีกทั้งคาดว่าจะมีความชัดเจนของการเจรจาสงครามทางการค้าระหว่างประเทศจีนและสหรัฐฯเป็นไปในทิศทางที่คลี่คลายขึ้น ซึ่งจะส่งผลให้ปริมาณการขนส่งสินค้าระหว่างประเทศปรับตัวสูงขึ้นด้วย